ATKV-Tienertoneel 2019 – skeppende kuns laat voel jou Afrikaans aan jou lyf! - Afrikaans.com
Skeppende kuns laat voel jou Afrikaans aan jou lyf!
Lizané vertel meer …
Die wenproduksie is Waterbrief, ’n eenvroustuk van Hoërskool Noordheuwel (Krugersdorp). Hulle ontvang R30 000, die ATKV-Tienertoneelwisseltrofee en ’n speelvak tydens die Klein-Karoo Nasionale Kunstefees van 2020. Minke Marais ontvang die toekenning as beste aktrise vir haar spel in Waterbrief.
Die naaswenner is In die duister en deurmekaar van Hoërskool Tygerberg (Kaapstad). Hulle ontvang R20 000-prysgeld. Dié produksie het ook die toekenning ontvang vir die beste hantering van algehele tegniese aspekte en die beste ensemblewerk. Frans Hamman is as die beste regisseur aangewys vir In die duister en deurmekaar.
Die produksie in die derde plek is Sonder van Hoërskool Zwartkop (Centurion) en die geselskap ontvang R10 000. Corné Landsberg is aangewys as die beste klankoperateur vir Sonder. Hierdie produksie is ook die wenner van die afdeling vir slegs leerders, dus ontvang die skool nog R10 000-prysgeld. Drie produksies waarvan al die aspekte (regie, skryf van die teks, spel én tegniese aspekte) deur die leerders self behartig is, het deurgedring na die finaal.
Die leerders van Hoërskool Tygerberg saam met hul regisseur vir hul produksie In die duister en deurmekaar. Links na regs: Hano Groenewald, Marzaan Grundlingh, Frans Hamman (regisseur) en Danté Barnard.
Hoërskool Zwartkop bied hierdie jaar ‘n nuutgeskrewe teks en eksperimentele sketskomedie getiteld Sonder aan. Hier is (van links) Diandra Slabbert en Corné Landberg van die produskiespan en die regisseurs Emma van der Walt en Donné Boshoff.
Die leerders van Parel Vallei is opgewonde oor hul produksie Bruwelik in die afdeling Nuutgeskrewe teks/Absurde teater, produksie deur slegs leerders.
Kry die volledige lys wenners hier.